CELEX: C2005/019/67
Language: da
Date: 2005-01-22 00:00:00
Title: Sag T-446/04: Sag anlagt den 9. november 2004 af CO-FRUTTA Soc. Coop. a r.l. mod Kommissionen for De Europæiske Fællesskaber

22.1.2005   
            
            
               DA
            
            
               Den Europæiske Unions Tidende
            
            
               C 19/32
            
         Sag anlagt den 9. november 2004 af CO-FRUTTA Soc. Coop. a r.l. mod Kommissionen for De Europæiske Fællesskaber
   (Sag T-446/04)
   (2005/C 19/67)
   Processprog: italiensk
   Ved De Europæiske Fællesskabers Ret i Første Instans er der den 9. november 2004 anlagt sag mod Kommissionen for De Europæiske Fællesskaber af CO-FRUTTA Soc. Coop. a r.l. ved avvocati Wilma Viscardini og Gabriele Donà, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               den afgørelse, som er indeholdt i skrivelsen af 10. august 2004 fra generalsekretæren for Kommissionen for De Europæiske Fællesskaber (SG/B/2/MM/tf D (2004) 7079), annulleres i medfør af EF-traktatens artikel 230. Afgørelsen indeholder i det væsentlige et afslag på den anmodning, hvormed CO-FRUTTA — ved skrivelse af 3. maj 2004 — bekræftede anmodningen om aktindsigt i dokumenter vedrørende data for 1998, 1999 og 2000 om de erhvervsdrivende, der er registreret i Fællesskabet som importører af bananer (bananer omfattet af den fælles markedsordning)
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Til støtte for sine påstande har sagsøgeren gjort gældende, at Kommissionen ikke længere kunne træffe den anfægtede afgørelse, da der allerede (stiltiende) var givet afslag på den bekræftede anmodning om aktindsigt, idet en manglende besvarelse måtte anses som et afslag.
   Sagsøgeren har i øvrigt anført argumenter, der i det væsentlige svarer til dem, der er anført i stævningen i sag T-355/04 (EFT C 262 af 23.10.2004).